SCB นำร่องจ่ายขั้นต่ำบัตรเครดิตเหลือ 5% ทุกรายไม่ต้องแจ้งธนาคาร!
SCB นำร่องจ่ายขั้นต่ำบัตรเครดิตเหลือ 5% ทุกรายไม่ต้องแจ้งธนาคาร!
SCB นำร่องจ่ายขั้นต่ำบัตรเครดิตเหลือ 5% ทุกรายไม่ต้องแจ้งธนาคาร!
25 มี.ค. 2563

ธนาคารไทยพาณิชย์ จำกัด (มหาชน) หรือ SCB เปิดเผยว่า เพื่อให้ความช่วยเหลือ และแบ่งเบาภาระของลูกค้าที่ได้รับผลกระทบทั้งทางตรงและทางอ้อมจากการแพร่ระบาดของเชื้อไวรัส COVID-19
ดังนั้นธนาคารจะทำการปรับลดอัตราผ่อนชำระคืนขั้นต่ำให้ลูกค้าบัตรเครดิต SCB ทุกท่านโดยอัตโนมัติ จากเดิม 10% เป็น 5% ในปีพ.ศ. 2563-2564 8% ในปีพ.ศ. 2565 และ 10% ในปีพ.ศ. 2566 ตามลำดับ
ทั้งนี้การปรับลดอัตราผ่อนชำระคืนขั้นต่ำนี้จะเริ่มมีผลตั้งแต่เดือนเมษายน พ.ศ. 2563 เป็นต้นไป โดยลูกค้าบัตรเครดิต SCB ทุกท่าน ไม่ต้องติดต่อแจ้งความจำนงเป็นรายบุคคลมาที่ธนาคารฯแต่อย่างใดค่ะ
ส่วนมาตรการช่วยเหลือด้านสินเชื่อสำหรับลูกหนี้ที่ยังไม่เป็นหนี้เสียตามนโยบายของธนาคารแห่งประเทศไทย(ธปท.)ประเภทอื่นๆมีดังนี้
ลูกค้าสินเชื่อรถยนต์
• ลูกค้าสินเชื่อรถยนต์ของธนาคารฯ (วงเงินไม่เกิน 250,000 บาท) ที่ประสงค์จะขอเลื่อนชำระค่างวดเป็นเวลา 3 เดือน สามารถติดต่อยื่นคำร้องได้ทางช่องทางของธนาคารฯ
ลูกค้าสินเชื่อบ้าน
• ลูกค้าสินเชื่อบ้านของธนาคารฯ (วงเงินไม่เกิน 3 ล้านบาท) ที่ประสงค์จะขอพักชำระเงินต้นเป็นเวลา 4 เดือน สามารถติดต่อยื่นคำร้องได้ทางช่องทางของธนาคารฯ
ผู้ประกอบการรายย่อย (SME)
• ลูกค้าสินเชื่อธุรกิจรายย่อย (SME) ที่อยู่ภายใต้วงเงินสินเชื่อไม่เกิน 20 ล้านบาท ที่ประสงค์จะขอพักชำระเงินต้นเป็นระยะเวลา 4 เดือน สามารถติดต่อยื่นคำร้องได้ทางช่องทางของธนาคารฯ
ทั้งนี้ธนาคารฯ มีความห่วงใยถึงความเดือดร้อนของลูกค้าและจะดำเนินการอย่างเต็มความสามารถในการเร่งพิจารณาคำร้องของลูกค้าทุกท่านโดยไม่มีวันหยุดทำการ ล่าสุดได้ให้ความช่วยเหลือลูกค้าแล้วกว่า 1 แสนราย วงเงินกว่า 1.5 แสนล้านบาท โดยท่านสามารถติดต่อยื่นคำร้องของท่านได้ที่ call center ตลอด 24 ชั่วโมงและที่สาขาของธนาคารฯ ทั่วประเทศ